Hans Skikkelstad

Hans Hansson Skikkelstad () var ein norsk gardbrukar, industrireisar og stortingsmann frå Vardal i Oppland. Han var svigerfaren til Ole Mustad.

Skikkelstad var frå garden Bråstad i Vardal, der far hans var garbrukar. Sjølv var han frå 1809 gardbrukar på Skikkelstad i heimbygda. Ei tid var han i tillegg med på å forpakte Gjøvik glasverk. I året 1832 grunnla han og ein kompanjong Brusveen staaltraad- og spikerfabrik ved Hunnselva i Vardal. År 1838 busette han seg på garden Brusveen.

Skikkelstad var 4. representant frå Kristians amt på Stortinget i 1833, medlem av militærkomiteen. Ved det førre stortingvalet, 1830, vart han vald til 2. varamann. 1838-39 var han den fyrste ordføraren i Vardal. 

Han døydde på garden sin, Brusveen i Vardal, i 1843. Industriverksemda gjekk då over til svigersonen Ole Mustad, som seinare vart til firma O. Mustad & Søn.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 Kyrjkjebok for Vardal 1831-53.


Kategori:Norske industrigrunnleggjarar
Kategori:Stortingsrepresentantar 1833-1835
Kategori:Stortingsrepresentantar for Oppland
Kategori:Ordførarar i Vardal
Kategori:Folk frå Gjøvik